වී සඳහා සහතික මිලක් නියම කළා සේ සහල් සඳහා ද පාලන මිල පැනවිය යුතු බව සුළු හා මධ්‍යම පරිමාණ සහල් මෝල් ව්‍යාපාරිකයන් ප්‍රකාශ කළා.දිස්ත්‍රික් 10ක් නියෝජනය කරමින් සුළු හා මධ්‍යම පරිමාණ සහල් මෝල් ව්‍යාපාරිකයින් කොළඹ දී අද මාධ්‍ය හමුවක් කැඳවමිනුයි මේ බව අවධාරණය කළේ.මේ අතර සහතික මිලක් ලැබුණද, මෙවර යල කන්නයේ අස්වැන්න අඩුවී ඇති බවට ගොවීන් පවසනවා.රජය විසින් සහතික මිලක් යටතේ වී ගැනීම මේ වනවිට ආරම්භ කර ඇති අතර  දිවයින පුරා වී අලෙවි මණ්ඩලය හරහා මෙලෙස වී මිලදී ගැනීම සිදුකරන බවයි වාර්තා වන්නේ.කෙසේ වෙතත් ගොවීන් ප්‍රකාශ කළේ සිය ඵලදාවේ අඩුවක් දක්නට ලැබෙන බවයි.